
PAISNAN DEN REINO LO SIGUI INTERCAMBIA 


INFORMACIÓN CU VENEZUELA 


Tercer reunion tecnico cu tocante reapertura di frontera a tuma luga 


A, 


Diamars 31 januari 2023 a tuma luga e di tres reunion tecnico 
tocante reapertura di fontera entre e paisnan den Reino y 
Venezuela desde cu a cera frontera na 2019. Conforme e 
declaracion mutuo cu previamente a keda acorda dia 13 di 
december 2022, e consultanan ta trata e reapertura gradual di 
e frontera maritimo y aereo. 


Durante e reunion Aruba tabatin e oportunidad mescos cu 
cada pais pa trece su exigencianan y condicionnan dilanti 
pa e reapertura di e frontera maritimo. A trata ampliamente 
e situacion di botonan chikito (‘barquitos’) cu productonan 
for di Venezuela pa Aruba, considerando e diferente 
circumstancianan di cada pais esta Aruba, Boneiro y Corsou. 
Tambe a trata otro formanan di trafico maritimo. Alabes a 
discuti tocante un tratado di Douane entre e paisnan di Reino 
y Venezuela. 


Proximamente lo sigui trata y intercambia mas informacion pa 
percura pa institui e proceduranan di control y verificacionnan 
necesario. Asina cu ricibi informacionnan necesario y ta cumpli 
cu e rekisitonan presenta na Venezuela, Gobierno di Aruba por 
propone un fecha concreto pa reapertura di frontera maritimo. 


Den e proximo periodo lo sigui traha riba e puntonan tecnico 
pa yega na un apertura sigur y gradual di e frontera. 


NOS LO HIBA NOS PAIS — 
PADILANTI! HE 

Prome Minister Evelyn Wever-Croes: 


REPRESENTANTENAN DI 9 AGENCIA DI 


Ta prome biaha den historia di Aruba cu un delegacion asina 
grandi di Representantenan di organisacionnan di Nacionnan 
Uni ta di bishita di trabao na Aruba. Esaki net despues di e 
bishita di e famia Real. Un siman hopi activo y un otro siman 
mas di hopi importancia. 


E Representantenan di e agencianan di Nacionnan Uni ta 
bishita Aruba pa cera conoci cu Aruba y asesora con pa por 
asisti Aruba y sondea con pa complementa otro programanan 
existente na Aruba manera e landspakket entre otro. Nacionnan 
Uni tin un experiencia amplio y profundo pa locual ta trata e 
maneho den islanan chikito ya cu nan ta brinda sosten na mas 
di 50 isla na nivel Mundial. P'esey mes Gobierno di Aruba ta 
masha contento cu e bishita di expertonan di agencianan clave 
pa Aruba su Desaroyo Sostenible. 


Riba agenda, e representantenan a reuni cu Ministernan 
diahuebs mainta, y cu hefenan di departamento y 
beleidsmedewerkers di Gobierno. Nan lo reuni cu Sociedad 
Civil y tambe lo tin nan programa separa. 


Prome Minister Evelyn Wever-Croes, den nomber di Gobierno di 
Aruba ta yama bon bini na e Resident Coordinator di Nacionnan 
Uni pa Aruba, Corsou, St. Maarten, Trinidad y Suriname, 
mr. Denis Zulu y representantenan di organisacionnan di 
Nacionnan Uni y alabes ta gradici nan pa nan bishita di trabou 
na Aruba y pa cera conoci mas di cerca cu e desaroyonan na 
nos pais. “Den un aña di union y positivismo pa un Aruba mas 
fuerte y mas resiliente, ta importante tur sosten cu nos por 
haya di expertonan clave pa e desaroyo sostenibel di Aruba”, 
Prome Minister a expresa. 

PROME MINISTER EVELYN WEVER - CROES 
A INFORMA PARLAMENTO DI E 
ACUERDONAN HACI DEN CUADRO DI E 


E siman aki Prome Minister Evelyn Wever - Croes tabata 
den Parlamento pa duna un splicacion amplio y contesta 
preguntanan tocante e acuerdo cu Aruba, Corsou, Sint Maarten 
y Hulanda a yega na dje recientemente cu ta haci cu COHO no 
lo wordo introduci. Manera a anuncia recientemente, e paisnan 
den Reino a yega na acuerdo den liñanan grandi cual ta haci 
cu COHO no lo wordo introduci mas y na su luga ta bin cu un 
“Onderlinge Regeling” 


Prome Minister Wever - Croes a splica di e situacion cu a 
conduci na e propuesta di Hulanda pa bin cu COHO. E no ta 
un secreto cu e pandemia a pone cu Aruba mester a bay busca 
otro forma pa por a yega na fondonan. Aruba como un isla cu 
ta depende di turismo tabata un di e paisnan mas afecta door 
di e pandemia. E pandemia a bay cu 25% di Aruba su GDP ora 
cu a cera e fronteranan di 16 di Maart te 1 di Juli 2020 y ora a 
habri bek e resto di mundo no a habri ainda, esaki a pone cu 
e entradanan a bay atras cu 244 miyon. Ademas, a haya extra 
gasto pa motibo cu mester a cubri gastonan den sector publico 
cu a sigui normal, tabatin extra gasto di salubridad y maneho 
di e crisis y extra peso di gastonan di comunidad, y sector 
priva cual prome cu e pandemia no tabata e caso. 


Den e periodo aki di incertidumbre financiero, mercadonan 
international a cera pa Aruba. Sinembargo e prioridad di 
gobierno tabata pa scapa bida di hende, pone pan riba mesa 
di esnan mas vulnerabel y recuperacion di nos pais. A haci 
esaki a traves di Loonsubsidie, Fase, MKB ondersteuning y 
paketenan di cuminda. Tur esaki a pone cu mester a presta 
916 miyon florin total di Hulanda. Hunto cu e prestamo aki, 
Hulanda a pone algun condicion entre otro: pa bin cu e ley 
di Reino di COHO, y e ley di Reino di RAFT. A pesar cu no 
tabata di acuerdo cu e condicionnan na cierto momento a haya 
presion interno ora placa tabata cabando, pa toch firma. Dia 13 


tin otro opcion. Prome Minister a splica cu durante henter e 
proceso a informa Parlamento y stakeholders regularmente 
y a te hasta envolvi otro partidonan politico cu no tabata tin 
representacion den Parlamento. Despues di a negocia dos 
afia riba e contenido di e leynan aki di Reino, e concepto di 
Ley di Reino a bay na Parlamentonan y Parlamento di Aruba 
a indica cu e no ta sostene un rijkswet. Consecuentemente 
mester a bay sinta bek na mesa hunto cu Hulanda, Corsou y 
Sint Maarten y delibera desde e momento ey te aworaki. 


Reunion den cual a presenta un alternativa pa COHO 

Na luna di juni 2020 tabatin un ‘bestuurlijk overleg’ na Aruba 
conhuntamente cu Prome Minister di Aruba, Corsou y Sint 
Maarten hunto cu Secretario di Estado Alexandra van Huffelen 
caminda cu cada pais a presenta un otro alternativa. Aruba su 
alternativa tabata pa bin cu un ‘Onderlinge Regeling'. Durante 
e reunion aki a tuma e decision cu e alternativa di Aruba ta 
esun cu ta conta cu mas sosten y cu Aruba, Corsou y Sint 
Maarten lo sigui traha riba e 'Onderlinge Regeling' pa mira si 
por yega na un areglo completo. Tur ekipo a traha hopi duro 
y na januari 2023 tabata tin un otro ‘bestuurlijk overleg’ cual 
a tuma luga na Sint Maarten, caminda a aproba den liñanan 
grandi e ‘Onderlinge Regeling'. E meta ta pa yega na un 
acuerdo y por firma na maart 2023. 


Prome Minister Wever - Croes a expresa cu e resultado aki ta 
mas aceptabel cu locual tabatin anteriormente pa motibo cu 
e ta duna mas realse na nos constitucion, nos sistemanan di 
ley y mas respet na nos Parlamento. E Onderlinge Regeling 
no ta cambia nada di e contenido di e landspakket pasobra 
esaki ta un areglo riba su mes. E COMO lo a bin banda di dje 
pa maneha con e trabounan ta tuma luga pa cu e reformanan. 
Prome Minister a sigui splica cu lo sigui informa Parlamento 
manera a bin ta haci durante e dos afianan aki. Cada kwartaal 
ta informa Parlamento di e uitvoeringsagenda y na fin di e 
kwartaal ta duna Parlamento un uitvoeringsrapportage pa nan 
por wak kico logra y kico falta. Ademas, den e ultimo kwartaal 
di 2022 a bin cu henter e ekipo di trekkers pa duna mas 
informacion. 


Por ultimo, Prome Minister a expresa cu e reformanan ta 
importante pasobra nan ta haci Aruba mas fuerte y mas 
resiliente cu si cualkier cos pasa den futuro, Aruba lo no cay 
asina duro manera cu tabata e caso cu e pandemia. Consehero 
di gobierno sr. Carlos Guiamo a duna tambe un presentacion di 
e diferencianan den e dos areglonan. Den un siguiente articulo 
lo elabora mas riba esaki. 

Riba e di dos dia di e Bishita Real, e Famia Real a bishita Plaza 
Padu cu tabata scenario pa musico, artesano y hobennan di 
diferente grupo di scouting y deporte topa cu e Famia Real 


prome cu nan bay disfruta di e show di Bon Bini Festival na 
Fort Zoutman. 


Cu hopi alegria e muchanan a cera conoci cu e Rey, Reina y 
Princesa cu a pasa saluda nan. E Famia Real a tuma tempo 
tambe pa admira e obranan di arte di nos artistanan local, 
mientras cu e scenario tabata ta yena cu baile y musica. 


Na caminda pa Bon Bini Festival e Famia Real por a admira un 
bunita 'mapping' di potretnan di SA Princesa Amalia proyecta 
riba e toren di Fort Zoutman na honor di e Princesa su prome 
bishita na Aruba. 


Minister Maduro ta gradici tur instancia y persona cu a haci 
e evento aki un exito, specialmente e Comision Real cu a 
prepara e bunita programa na Plaza Padu. 

Grupo Scout 
Cacique 
Macuarim 

Minister di Cultura: 


CU UN PASEO DI ARTE, HISTORIA, BAILE Y 
POESIA, E FAMIA REAL A WORDO RICIBI NA 


SAN NICOLAAS 


Riba e prome dia di e bishita di e Famia Real na Aruba, nan a 
bishita San Nicolaas pa asina nan por a disfruta di e creatividad 
cu ta concentra den e ciudad aki di nos Pais. 


E bishita a cuminsa na Filomena College MAVO na unda cu e 
Famia Real a haya un presentacion riba kende tabata Boy Ecury 
y tambe nan por a admira un mural cu a wordo crea di dje. Di 
aki e famia a sigui pa Museo Industrial na unda por a haya sa 
mas di e desaroyo di Aruba di un "Isla Inutil' pa e 'One Happy 
Island' cu nos ta awo danki na e industria di turismo. Despues 
a sigui un recorido pa admira e mural nan den e cayanan 
di San Nicolaas, bou guia di Tito Bolivar di Artisa. E Famia 
Real a haya un presentacion y informacion di tur e muralnan 
di e districto di arte aki. Bunita tabata cu e personanan cu a 
wordo pinta, tabata presente pa asina hiba combersacion cu 
e Famia Real. E recorido a finalisa na Nicolaas Store na unda 
cu e Famia Real por a disfruta di presentacion di baile di nos 
hobennan, sigui pa declamacion di un bunita poesia dedica na 
Princesa Amalia. 


Minister di Cultura ta gradici e Comision Real y tur esnan cu 
a haci e bishita di e Famia Real na San Nicolaas uno exitoso 
yena cu bunita recuerdo di e creatividad na Aruba. 

Continuacion CU UN PASEO DI ARTE, HISTORIA, BAILE Y POESIA... 


Diahuebs 2 Februari 2023 


2023 aña DI 
fi 


UNION Y POSITIVISMO! 


ATI 


Gabinete wever-croes Ù 


Geoffrey Wever 


PABIEN SETAR NV CU 20 AÑA DI 
INNOVACION, PROGRESO Y EXITO 


Mi kier extende mi caluroso felicitacion na empleadonan di 
Setar NV, pasado y presente, cu celebracion di 20 aña di Setar 
NV! Como un actor clave den industria di telecomunicacion 
na Aruba, Setar NV semper a hunga un rol fundamental den 
avansa e paisahe tecnologico di e isla, y tambe semper a 
contribui cu comunidad. 


Durante añanan, tecnologia a hunga un rol critico den forma 
nos bida y e forma cu nos comunica. Setar NV semper a bai na 
prome luga di e cambio aki, introduciendo solucionnan nobo y 
innovativo cu a keda modernisa e industria local. 


Boso esfuerso y enfoke riba avansamento a impulsa Aruba 
como un di e paisnan mas tecnoligamente avansa den nos 
region. 


Nos ta refleha riba 20 aña pasa mientras ta celebra logronan 
di nos empleadonan pasado y presente. Boso trabou duru y 
dedicacion a yuda Setar NV bira un proveedor di servicio di 
telecomunicacion confiabel na Aruba. 


Aki ta pa 20 aña mas di innovacion, progreso y exito! 


Na empleadonan di Setar NV, pasado y presente, 


Mi kier extende mi caluroso felicitacion na boso tur cu 
celebracion di 20 aña di Setar NV! Como un actor clave den 
industria di telecomunicacion na Aruba, Setar NV semper a 
hunga un rol fundamental den avansa e paisahe 
tecnologico di e isla, y tambe semper a contribui cu 
comunidad. 


Durante añanan, tecnologia a hunga un rol critico den 
forma nos bida y e forma cu nos comunica. Setar NV 
semper a bai na prome luga di e cambio aki, introduciendo 
solucionnan nobo y innovativo cu a keda modernisa e 
industria local. 


Boso esfuerso y enfoke riba avansamento a impulsa Aruba 
como un di e paisnan mas tecnoligamente avansa den nos 
region. 


Nos ta refleha riba 20 aña pasa mientras ta celebra 
logronan di nos empleadonan pasado y presente. Boso 
trabou duru y dedicacion a yuda Setar NV bira un 
proveedor di servicio di telecomunicacion confiabel na 
Aruba. 


Aki ta pa 20 aña mas di innovacion, progreso y exito! 

Minister di Asúntonan Economico, 
Comunicacion y Desaroyo Sostenibel. 

Ministerio di Asuntonan Economico, 
Comunicacion y Desaroyo Sostenibel 

Diahuebs mainta, Minister di Husticia y Asuntonan Social Sr. 
Rocco Tjon a firma un acuerdo cu Elmar N.V. pa hacie posibel 
pa por ekipa ambos ruta di carnaval, esta esun di San Nicolas 
como tambe esun di Oranjestad, cu camaranan di siguridad. 
Ta trata di un proyecto piloto inovativo, mirando cu nunca antes 
esaki a wordo haci, cual ta un metodo sumamente di balor 
agrega pa cu Cuerpo Policial. 


Segun e mandatario, e temporada di carnaval, ta uno 
sumamente druk pa Cuerpo Policial, pa e motibo ey, ta percura 
pa facilita nan trabou, a traves di e camaranan di siguridad. 
Pues, na un manera mas eficiente y eficaz, nan por wordo dirigi 
na momento cu esaki capta sefialnan cu tin cierto disturbionan 
pasando. Di otro banda a traves di e camaranan aki, nos ta 
garantisa mucho mas siguridad pa tur e mirones cu ta bay 
gosa di carnaval. 


Manera a menciona, esaki ta e prome biaha cu Ministerio 
di Husticia ta ehecuta un proyecto piloto asina. Sin mas, 
ta importante pa menciona cu e tipo di proyectonan aki ta 
imposibel pa ehecuta for di un solo ministerio, pues, nos ta 
agradecido pa e colaboracion cu nos a ricibi for di Ministerio 
di labor y energia encarga pa colega Minister Glenbert Croes. 


Pa recapitula, e prome fase pa loke ta camaranan di siguridad ta 
den pleno ehecucion pa e high-rise specificamente beach-side 
area. Recientemente, a firma e MB pa e proyecto di camara di 
siguridad pa e high-rise hot zone area como tambe pa e caya 
principal di San Nicolas. A aproba pues e instalacionnan pa 
caya principal di San Nicolas, cual lo inicia otro siman. Despues 
di esaki lo haci un evaluacion pa y a base di e evaluacion lo 
continua pa fase cuater pa loke ta e camaranan di siguridad 
pa nos careteranan publico pa asina garantisa siguridad riba 
nos careteranan. 


Por ultimo, Minister Tjon a clausura cu palabranan di pabien 
na ambos Elmar N.V. y na Cuerpo Policial pa cu e proyecto 
aki. For di Ministerio di Husticia y Asuntonan Social lo sigui 
traha pa eleva siguridad pa nos comunidad. 

Diaranson, 1 di februari ASV River Plate a conmemora e club 
su 70 aña di existencia. En conexion cu e dia memorabel aki, 
den ora di anochi tabatin un brindis combina cu wega di futbol 
di U20 entre ekipo di RCA y ASV River Plate. Minister Endy 
Croes tabata presente na veld di River Plate pa e ocasion 
special aki na unda e dignatario a hiba palabra y den nomber 
di Gobierno di Aruba a otorga un reconocemento na ASV River 
Plate, pa nan gran contribucion na futbol di Aruba. 


E organisacion ASV River Plate semper a traha pa e hobennan 
di e bario di Madiki, Playa Pabou y bisindario. Minister Endy 
Croes ta felicita y gradici funadado, dirigente, miembro y 
boluntarionan cu a contribui na e exito di e organisacion. Como 
tambe mandatario di Deporte ta gradici tur e miembronan cu a 
yega di forma parti di e organisacion cu a yuda den e trayecto 
largo y bunita aki. Masha danki na presidente, sr. Earnie 
Panneflek y directiva. Hopi exito! 

MINISTER ENDY CROES TABATA PRESENTE NA 
DIA DI BIBLIOTECA 2023 


i 


Dia 20 di januari ultimo, personal di Biblioteca Nacional Aruba 
a celebra Dia di Biblioteca unda cu a atende diferente charla 
y presentacion henter dia. E aña aki a celebra di 30 edicion 
Dia di Biblioteca. Minister Endy Croes tabata presente na e 
ceremonia di apertura di Dia di Biblioteca unda a hiba palabra 
como tambe a felicita e personal. Meta di Dia di Biblioteca ta 
pa pone atencion riba trabou di biblioteca, intercambia idea 
tocante e trabou, e rol cu biblioteca tin den comunidad y con pa 
amplia e servicio. Un di e rol importante cu Biblioteca Nacional 
Aruba tin ta promociona di lesamento. 


Minister Endy Croes a haci anuncio oficial cu Gobierno di 
Aruba kier incentiva tur mucha y hoben pa sigui lesa y tin 
acceso liber na informacion y buki. Mandatardio di Enseñansa 
a indica cu Aruba tambe ta sigui e desaroyo den Reino y ta 
haci miembresia pa mucha y hoben te 18 aña gratis entrante 1 
di februari 2023. Concluyendo, Minister Endy Croes ta gradici 
tur e empleadonan pa nan excelente trabou. Como tambe ta 
felicita directora di BNA, sra Astrid Britten y tur empleado cu 
ta para cla pa informa comunidad di Aruba. Conocemente ta 
indispensabel. Mas bo lesa mas bo sa y mas bo sa, sabi bo ta! 
Masha pabien! 

"A TRATA E TEMA DI "TRABOU DECENTE" 
DURANTE UN REUNION CU INTERNATIONAL 

Minister di Labor Glenbert Croes tabata tin e grato placer di 
reuni cu e director di International Labor Organization (ILO) 
pa e region caribense, sr Dennis Zulu y e director suplente sr. 
Lars Johansen aki na Aruba. E tema principal di e reunion aki 
tabata e tema di "trabou decente" cu ta un agenda cu gobierno 
di Aruba ta sostene firmemente. Trabou decente ta significa 
salario, trato, progreso, ambiente na trabou y oportunidad 
decente pa tur trahado. Tambe bienestar, salud, siguridad, y 
pa cada trahado na pia di trabou ta ancra den e ley di ARBO. 
Minister Croes a indica cu e ley di ARBO a wordo aproba den 
Dialogo Tripartiet Social Laboral y pa Conseho di Minister caba 
y ta rumbo pa haya su forma legislativo pa e yega Parlamento 
pa asina por haya un aprobacion. 


m 
La 


Pa Gobierno di Aruba ta importante pa e recuperacion 
economico di pais Aruba traduci su mes den progreso pa 
trahadonan, dunadonan di trabou y pa comunidad en general. 
Pa cu esaki, gobierno ta uza su participacion na ILO pa pidi 
nan apoyo den tur sentido di palabra. Gobierno ta gradici ILO 
pa e apoyo cu ya nan a brinda pais Aruba y ta den proceso 
pa analysa con pa carga e apoyo aki, pa e no transforma den 


LABOR ORGANIZATION (ILO)" 


decisionnan cu por afecta bienestar di trahado y/of dunado di 
trabou. Gobierno lo mester busca solucionnan cu un sentimento 
di solidaridad y comprension y pa cu esaki ta pidi asistencia di 
ILO pa medio di nan experiencia brinda e plataforma necesario 
pa por haci esaki. 


"E tabata un reunion positivo. Mi ta spera cu Aruba por sigui 
siña di tur e experiencia cu ILO tin, pa bienestar y progreso di 
e comunidad en general" Minister Croes a expresa. 

MINISTER THIJSEN A BISHITA BURGEMEESTER 


Minister Plenipotenciario mr. 
Ady Thijsen a haci un bishita na 
burgemeester di Zwolle Peter Snijders. 
Tambe presente na e combersacion | 
aki tabata e Arubiana Margriet Leest IF 
cu ta miembro di conseho di municipio 
di Zwolle (gemeenteraadslid) pa e 
partido Groen Links. 

Sr. Thijsen a gradici burgemeester 
Snijders pa e oportunidad aki 
pa  combersa riba posibilidad 
di cooperacion entre Zwolle y 
Aruba. E mandatario a bisa cu e 
combersacionnan aki mester conduci 
na un relacion duradero cu diferente 
municipionan (gemeente) grandi of 
semi grandi di Hulanda y cu e ta mira 
un significacion grandi pa estrecha e 
lasonan entre Aruba y e municipionan. 
Segun sr. Thijsen como meta pa Aruba 
ta visible pa un y tur na Hulanda. 


Tambe e mandatario a bisa cu cada 
municipio tin nan tereno specifico cu 
kisas por coopera riba dje. 

Asina a bin dilanti durante e encuentro 
cu burgemeester Snijders cu Zwolle ta un ciudad cu pa siglo ta 
conoci pa comercio entre Europa Oriental, Alemania y Francia. 
‘Tambe riba e tereno di comercio tin un cooperacion grandi 
cu e region rond di Zwolle. E agenda economico ta basa riba 
un comercio hopi fuerte en especial den e ramo di compania 
chikito y mediano (MKB) y tambe hopi empresanan di famia. 
Banda di e aspecto di economia, Zwolle ta concentra hopi riba 
un crecemento cu ta segun e normanan climatologico di futuro. 
Esaki ta conta tambe pa construccion di vivienda y barionan,’ 
asina burgemeester Snijders a bisa. 


Minister Thijsen a bisa di ta contento pa tende di e posicion 
di companianan MKB na Zwolle y tambe cu hopi scolnan 
tanto riba nivel di MBO como HBO tin estudionan den e 
direccion aki. Thijsen: ‘Hopi hoben Arubiano ta inspira pa ta 
entrepreneur y cuminsa nan mesun negoshi. Esaki ta algo cu 
nos mester stimula. Tambe mirando cu Aruba lo mester aki un 
par di aña hopi trahador pa motibo di “vergrijzing” — e cantidad 
di personanan riba 65 aña y cu esakinan lo mester bini dor 
di immigracion. Nos ta kere cu Aruba mester di su mesun 
hendenan y pesey lo mester bin mas initiativa pa trece nos 
hendenan bek nan isla natal. Papia cu partnernan social pa 
reserva cuponan di trabao pa Arubianonan cu ta den exterior. 
Entrepreneurs Arubiano semper lo inverti den Aruba y asina e 
placa ta keda Aruba, segun minister Thijsen. 

Minister Thijsen a toca tambe e tema di vivienda pa studiante 
y Arubianan na Zwolle, mirando cu hopi Arubiano ta acerca 
Arubahuis cu e pregunta aki y Arubahuis kier brinda servicio, 
sin cu mester duna e personan aki speransa falso. Riba 
e punto aki burgemeester Snijder a bisa cu e scarsedad di 
vivienda na Zwolle ta mescos cu e resto di Hulanda y tambe 
cu Zwolle no por crea maneho riba e tereno aki pa gruponan 
special, manera Arubiano. Segun burgemeester Snijders e 
afia cu a pasa Zwolle no a logra nan meta den e cantidad di 
vivienda cu mester a keda construe. ‘E hecho cu Zwolle tin un 
fabrica grandi di Scania cu ta produci 250 trucks pa dia. Tambe 
Albert Hein tin un centro di distribucion hopi grandi pa e parti 
Oost y Noord di Hulanda. Nan tur ta haci uso di trahadornan 
pafor di Hulanda pa traha y pa e personanan aki mester busca 
vivienda. E desaroyo aki ta pone mas presion riba e mercado 
di vivienda, segun burgemeester Snijders. 


Finalmente a keda palabra cu minister Thijsen pa haci un bishita 
di trabao na Zwolle pa bishita algun scolnan, companianan pa 
mira unda por bin cu un programa cu lo por cumbini Aruba. 
Minister Thijsen a gradici burgemeester Snijders pa e 
recepcion y combersacion hopi ameno pa despues intercambia 
regalo como recuerdo di e bishita di minister Thijsen na e 
burgemeester di Zwolle. 


Diahuebs 2 Februari 2023 


RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO 5 ECOTECH FREEZONE 5 
ER | 


Esaki ta SE frigidaire, 
HYDROLIC Y GEAR o o 


Bo kier haci mas? 


A a Gwu E 


PROHIBI MM: RECONOCE BO IMPAC MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad. 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


q 


> 


AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


